stanford-oval/wikipedia huggingface dataset:
Suomen Pipliaseura

| Suomen Pipliaseura |
| --- | --- |

Perustettu:  1812
Toimiala:  käännös- ja kustannustoiminta
Kotipaikka:  Maistraatinportti 2 A (2 krs.) 00241 Helsinki
Toiminnanjohtaja:  Markku Kotila
Jäsenlehti:  Piplia
Aiheesta muualla
Sivusto
Infobox OKNimi-testi OK: 
Suomen Pipliaseura tekee raamatunkäännöstyötä, lukutaitotyötä, vaikuttaa syrjiviin asenteisiin ja herättää mielenkiintoa Raamattua kohtaan. Pipliaseura on Suomen evankelis-luterilaisen kirkon virallinen lähetysjärjestö ja samalla ekumeeninen järjestö, jonka jäseniä ovat suurin osa ev.lut. seurakunnista, Ortodoksinen kirkko, Katolinen kirkko Suomessa sekä Suomen vapaakristillinen neuvosto.
Kansainvälisesti Pipliaseura on osa Yhtyneiden Raamattuseurojen (United Bible Societies, UBS) maailmanlaajuista verkostoa, joka toimii yli 200 maassa ja alueella. Verkosto on maailman laajin raamatunkäännös- ja julkaisutyön toimija.
Maailmalla työtä tekevät aina paikalliset pipliaseurat, joiden työntekijät tuntevat paikalliset olosuhteet ja yhteistyökumppanit sekä puhuvat paikallista kieltä äidinkielenään. Kansainvälinen verkosto – ja Suomi sen osana – konsultoi, hoitaa koulutusta ja laadunarviointia sekä tukee hankkeita taloudellisesti.
Suomen Pipliaseura on Kristilliset kustantajat ry:n jäsen.
Työn tavoitteet

Pipliaseura tuo toivoa tähän päivään ja luo uskoa tulevaisuuteen – myös niille, jotka ovat kaikkein heikoimmassa asemassa.
Pipliaseuran työn kautta:
ihmiset tavoitetaan heidän omalla kielellään
luodaan pohja luku- ja kirjoitustaidolle
vaikutetaan syrjiviin asenteisiin
herätetään mielenkiintoa Raamattua kohtaan
Pipliaseura kääntää Raamattua eri kielille osana kirkkojen lähetystehtävää. Ihminen tavoitetaan parhaiten hänen omalla kielellään. Ensimmäisen käännöksen yhteydessä luodaan usein myös kirjakieli. Kirjakieli tuo yksittäisille ihmisille välitöntä toivoa – mahdollisuuden oppia lukemaan. Lukeminen omalla kielellä on perustava ihmisoikeus ja avain moneen: koulutustason nousu vaikuttaa asenteisiin, edistää demokratiaa, lisää tasa-arvoa ja vähentää köyhyyttä. Pipliaseuran työn kautta myös syrjäytetyt saavat ihmisarvon. Lähimmäisenrakkaus voimistaa ihmistä.
Suomessa Pipliaseura on johtava raamatunkustantaja. Työhön kuuluu myös Raamatun sisältöjen avaaminen kampanjoiden, materiaalien tai erilaisten tuotteiden avulla.
Historia

Suomen Pipliaseura on maan vanhin kristillinen yhdistys sekä yhä toimiva kirjankustantaja, se on perustettu vuonna 1812.
Skotlantilainen John Paterson oli saapunut Turkuun matkallaan Pietariin ja sai luterilaisen kirkon silloisen arkkipiispan Jacob Tengströmin innostumaan ajatuksesta kustantaa ja levittää Raamattua mahdollisimman edullisesti. Paterson toi mukanaan 500 puntaa seuran perustamista varten. Myös Venäjän keisari Aleksanteri I lahjoitti varoja seuran alkuvaiheissa. Yhdistys perustettiin Turussa vuonna 1812. Vuoden 1548 ensimmäisestä suomenkielisestä Uudesta testamentista lähtien oli 1800-luvun alkuun tultaessa Suomessa levitetty alle 30 000 Raamattua tai Uutta testamenttia. Raamatuista oli kova pula, koska edellinen painos oli ollut jo pitkään loppuunmyyty. Noin kymmenessä vuodessa Raamattujen määrä Suomessa kaksinkertaistui. Raamattujen leviäminen vaikutti osaltaan kansallisuusaatteen syntymiseen ja herätysliikkeiden laajenemiseen.
Yhteistyötahot ja -hankkeet

Suomen Pipliaseura kuuluu nykyään 142-jäseniseen Yhtyneet Raamattuseurat -järjestöön, joka koordinoi maailmanlaajuisesti varainkäyttöä sekä pitää yllä kattavaa ja tehokasta levitysjärjestöä. Yhtyneet Raamattuseurat on mukana 450 raamatunkäännöshankkeessa eri puolilla maailmaa. Tavoitteena on käännös, joka on uskollinen alkukieliselle tekstille ja välittää Raamatun sanoman.
Suomen Pipliaseuran tukema suurin yksittäinen hanke on Raamatunkäännösinstituutin käännöstyö 12:lle Venäjän alueella puhuttavalle suomensukuiselle kielelle. Työ on tuottanut tulosta, sillä sen seurauksena on valmistunut kokonainen Raamattu udmurtiksi ja Uusi testamentti seitsemällä muulla kielellä, esimerkiksi vienan- ja aunuksenkarjalaksi sekä vepsäksi. Pipliaseura on lisäksi kääntänyt useita evankeliumeita ja muita tekstejä Suomessa puhuttaville pienimmille saamelaiskielille: inarin- ja koltansaameksi. Vuonna 2019 julkaistiin nykykielinen koko Raamattu pohjoissaamen kielellä. Se käännettiin pohjoismaisena yhteistyönä.
Suomen Pipliaseura toimii ekumeenisesti palvellen kaikkia kristittyjä ja eri kirkkokuntia. Seura on hyväksytty Suomen evankelis-luterilaisen kirkon lähetysjärjestöksi. Pipliaseuran jäseniä ovat myös Suomen ortodoksinen kirkko ja Suomen vapaakristillinen neuvosto. Seuralla on oma Piplia-niminen lehti.
Pipliaseuran verkkosivustoja

Suomen Pipliaseura
Keskeiset raamatunkäännökset
Lukutaitotyöstä: Agricola
Pipliakauppa
| n k Suomen Ekumeeninen Neuvosto (SEN) |
| --- | --- | --- |
| Pääsihteerit |  Cantell  Castrén  Rusama  Edström  Huttunen  Auvinen  Wärn-Rancken  |  |
| Jäsenyhteisöt |  Evankelis-luterilainen kirkko  Ortodoksinen kirkko  Vapaakirkko  Katolinen kirkko  Pelastusarmeija  Baptistsamfund  Metodistkyrka  Metodistikirkko  Missionkyrkan  Anglikaaninen kirkko  International Evangelical Church  |  |
| Tarkkailijajäsenet |  Adventtikirkko  Baptistikirkko  Helluntaikirkko  Kveekarit  Pingstmission  |  |
| Kumppanit |  Filantropia  Filoksenia  Helsingin Diakonissalaitos  Herättäjä-Yhdistys  Hiljaisuuden Ystävät  Kansan Raamattuseura  Kirkon alat  Kirkon ulkomaanapu  Kulttuuri- ja uskontofoorumi FOKUS  Medialähetys Sanansaattajat  Lasten ja nuorten keskus  OCM-Suomen Konstantinus Yhdistys  Opiskelijoiden Lähetysliitto  Pyhän Henrikin pyhiinvaellusyhdistys  Sinapinsiemen  Suomen Caritas  Suomen kristillinen rauhanliike  Suomen Kristillinen Ylioppilasliitto  Suomen Liikemiesten Lähetysliitto  Suomen Lähetysseura  Suomen Merimieskirkko  Suomen NMKY:n liitto  Suomen NNKY-liitto  Suomen Pipliaseura  Suomen World Vision  Temppeliherrain Ritarikunta  Tuomasyhteisö  |  |
| n k Suomen lähetysneuvosto |
| --- | --- |
Jäsenyhteisöt:  Avainmedia  Evankelinen lähetysyhdistys  Fida International  Finlands svenska baptistsamfund  Finlands svenska metodistkyrka  Finlands svenska pingstmission  Good News Networking  IRR-TV  Israelin Ystävät  Kansan Raamattuseura  Kirkon lähetystyön keskus  Lähetysyhdistys Kylväjä  Lähetysyhdistys Rauhan Sana  Marttyyrien Ääni  Medialähetys Sanansaattajat  Missionskyrkan i Finland  Open Doors Finland  Operaatio Mobilisaatio  Patmos Lähetyssäätiö  Pelastusarmeija  Suomen Baptistikirkko  Suomen Evankelisluterilainen Kansanlähetys  Suomen Lepralähetys  Suomen Luterilainen Evankeliumiyhdistys  Suomen Lähetyslentäjät  Suomen Lähetysseura  Suomen Metodistikirkko  Suomen Pipliaseura  Suomen Vapaakirkko  Svenska Lutherska Evangeliföreningen  Wycliffe Raamatunkääntäjät  YWAM Finland 
| Auktoriteettitunnisteet  |
| --- | --- |
Kansalliset:  Suomi (KANTO) 
Henkilöt:  Uppslagsverket Finland
Million Dollar Baby

| Million Dollar Baby |
| --- | --- |
 Elokuvan juliste
Ohjaaja:  Clint Eastwood
Käsikirjoittaja:  Paul Haggis
Tuottaja:  Clint Eastwood Albert S. Ruddy Tom Rosenberg
Säveltäjä:  Clint Eastwood
Kuvaaja:  Tom Stern
Leikkaaja:  Joel Cox
Tuotantosuunnittelija:  Henry Bumstead
Pukusuunnittelija:  Deborah Hopper
Pääosat:  Clint Eastwood Hilary Swank Morgan Freeman
Valmistustiedot
Valmistusmaa:  Yhdysvallat
Tuotantoyhtiö:  Warner Brothers
Levittäjä:  Warner Bros. Netflix
Ensi-ilta:  2004
Kesto:  137 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Million Dollar Baby on Clint Eastwoodin ohjaama yhdysvaltalainen draamaelokuva vuodelta 2004. Elokuvan käsikirjoituksen on laatinut Paul Haggis F.X. Toolen (nyrkkeilymanageri Jerry Boydin nimimerkki) novellien pohjalta. Toolen alkuperäisnovelli oli nimeltään Rope Burns. Se on sittemmin julkaistu uudelleen elokuvan nimellä ja suomennettu nimellä Miljoonan taalan tyttö: tarinoita kehästä.
Million Dollar Babyn pääosissa nähdään Clint Eastwood, Hilary Swank ja Morgan Freeman. Elokuva kertoo aliarvostetun nyrkkeilyvalmentajan tarinan, joka yrittää sovittaa tekemänsä virheet johdattamalla naisnyrkkeilijän ammattilaiskehiin.
Million Dollar Baby oli vuoden 2005 Oscar-gaalan suurin voittaja, vaikka Lentäjä saikin viisi palkintoa Million Dollar Babyn neljää vastaan. Million Dollar Babyn Oscarit tulivat kuitenkin kaikista tärkeimmistä kategorioista. Elokuva palkittiin vuoden parhaana, Hilary Swank voitti parhaan naisnäyttelijän, Morgan Freeman parhaan miessivuosan ja Clint Eastwood parhaan ohjaajan tittelin.
Vuonna 2006 elokuva sai César-palkinnon parhaana ulkomaalaisena elokuvana Ranskassa. Vuonna 2017 The New York Timesin elokuvakriitikot arvioivat sen kuluvan vuosisadan kolmanneksi parhaaksi elokuvaksi.
Palkintoja > Oscarit

Paras elokuva: Clint Eastwood, Albert S. Ruddy ja Tom Rosenberg
Paras ohjaus: Clint Eastwood
Paras naispääosa: Hilary Swank
Paras miessivuosa: Morgan Freeman
Ehdokkuudet:
Paras miespääosa: Clint Eastwood
Paras sovitettu käsikirjoitus: Paul Haggis
Paras leikkaus: Joel Cox
Michael Luckoff

Michael “Mickey” Luckoff on yhdysvaltalainen yritysjohtaja, joka on toiminut sanfranciscolaisen KGO-radioaseman hallituksen puheenjohtajana ja toimitusjohtajana vuodesta 1975 alkaen. Hän on hoitanut samoja tehtäviä myös sanfranciscolaisella KSFO-asemalla vuodesta 1995 ja oaklandilaisella Radio Disneyn omistamalla KMKY-asemalla vuodesta 1998.
Michael Luckoff nimettiin Radio Hall of Fameen vuonna 2008.
Ditte ihmislapsi

| Ditte ihmislapsi> Ditte menneskebarn |
| --- | --- |
 Elokuvan dvd-julkaisun kansi
Ohjaaja:  Bjarne Henning-Jensen
Käsikirjoittaja:  Bjarne Henning-Jensen
Tuottaja:  Erik Balling
Säveltäjä:  Herman D. Koppel
Kuvaaja:  Verner Jensen
Leikkaaja:  Edla Hansen (käännä suomeksi)
Tuotantosuunnittelija:  Kai Rasch
Lavastaja:  Kai Rasch
Pääosat:  Tove Maës Karen Poulsen Rasmus Ottesen Karen Lykkehus
Valmistustiedot
Valmistusmaa:  Tanska
Tuotantoyhtiö:  Nordisk Film
Levittäjä:  Nordisk Film
Ensi-ilta:  20. joulukuuta 1946
Kesto:  104 min
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Ditte ihmislapsi (Ditte menneskebarn) on tanskalainen elokuva vuodelta 1946. Sen on Martin Andersen Nexøn samannimisen romaanin pohjalta käsikirjoittanut ja ohjannut Bjarne Henning-Jensen. Apulaisohjaajana toimi hänen vaimonsa Astrid Henning-Jensen.
Elokuva kertoo aviottomana lapsena syntyneestä maalaistytöstä, josta itsestäänkin tulee yhteisön hyljeksimä aviottoman lapsen yksinhuoltaja.
Ditte ihmislapsi oli pääpalkintoehdokkaana Venetsian elokuvajuhlilla 1947. Vuonna 2006 Ditte ihmislapsi valittiin yhtenä kymmenestä elokuvasta Tanskan kulttuurikaanoniin.
Nainen riisipellolla

| Nainen riisipellolla> អ្នកស្រែ Neak sre |
| --- | --- |

Ohjaaja:  Rithy Panh
Käsikirjoittaja:   Ève Deboise]]  Rithy Panh 
Perustuu:  Shahnon Ahmadin romaaniin Ranjau sepanjong jalan
Tuottaja:   Jacques Bidou  Pierre-Alain Meier 
Säveltäjä:  Marc Marder
Kuvaaja:  Jacques Bouquin
Leikkaaja:   Andrée Davanture  Marie-Christine Rougerie 
Pääosat:   Peng Phan  Mom Soth  Chhim Naline  Va Simorn  Sophy Sodany  Muong Danyda 
Valmistustiedot
Valmistusmaa:  Kambodža, Ranska, Sveitsi, Saksa
Tuotantoyhtiö:   JBA Production  La Sept Cinéma  ZDF - Zweites Deutsches Fernsehen  TSR - Télévision Suisse-Romande  Thelma Film AG 
Levittäjä:  Netflix
Ensi-ilta:  1993
Kesto:  130 min
Alkuperäiskieli:  khmer
Aiheesta muualla
IMDb 
Elonet
AllMovie
Infobox OKNimi-testi OK: 
Nainen riisipellolla (khmeriksi អ្នកស្រែ, Neak sre) on kambodžalainen elokuva vuodelta 1993. Se perustuu Shahnon Ahmadin romaaniin Ranjau sepanjong jalan. Elokuva esitettiin Cannesin elokuvajuhlilla ja se nimettiin ensimmäisenä kambodžalaiselokuvana maan Oscar-ehdokkaaksi parhaan vieraskielisen elokuvan palkintoon.
Koskemattomat

| Koskemattomat> Intouchables |
| --- | --- |

Ohjaaja:  Olivier Nakache Éric Toledano
Käsikirjoittaja:  Olivier Nakache Éric Toledano
Tuottaja:  Nicolas Duval-Adassovsky Laurent Zeitoun Yann Zenou
Säveltäjä:  Ludovico Einaudi
Kuvaaja:  Guillaume Schiffman
Leikkaaja:  Anne-Sophie Bion Michel Hazanavicius
Pukusuunnittelija:  Isabelle Pannetier
Pääosat:  François Cluzet Omar Sy
Valmistustiedot
Valmistusmaa:  Ranska
Tuotantoyhtiö:  Gaumont
Levittäjä:  Gaumont
Ensi-ilta:   23. syyskuuta 2011  30. marraskuuta 2012
Kesto:  113 min
Alkuperäiskieli:  ranska
Budjetti:  9,5 milj. €
Tuotto:  277 milj. €
Katsojat:  39 milj.
Aiheesta muualla
IMDb 
Elonet
AllMovie
Infobox OKNimi-testi OK: 
Koskemattomat (ransk. Intouchables) on vuonna 2011 ensi-iltansa saanut ranskalainen Olivier Nakachen ja Éric Toledanon ohjaama draamakomedia. Elokuva perustuu tositapahtumiin. Käsikirjoittajat saivat idean elokuvaan ranskalaisesta dokumentista vuodelta 2001. Koskemattomien pääosissa ovat François Cluzet ja Omar Sy. Tosielämän henkilöt ovat Philippe Pozzo di Borgo ja Abdel Sellou.
Juoni

Onnettomuudessa neliraajahalvaantunut miljonääri Philippe (Cluzet) on palkkaamassa henkilökohtaista avustajaa. Työ on raskasta ja työntekijät vaihtuvat usein. Slummissa asuva Driss (Sy) kiertää työhaastatteluissa saadakseen työnantajilta allekirjoituksia todistaakseen, että on hakenut työtä ja siten oikeutettu työttömyyskorvaukseen. Hän vain käy työhaastatteluissa puhumassa suunsa puhtaaksi hankkiakseen allekirjoituksen, mutta Philippe päättää palkata hänet koeajalle, koska asenne tekee häneen vaikutuksen.
Näyttelijät

| 0 | 1 | 2 |
| --- | --- | --- |
|  François Cluzet  | … |  Philippe   |
|  Omar Sy  | … |  Driss   |
|  Anne Le Ny  | … |  Yvonne   |
|  Audrey Fleurot  | … |  Magalie   |
Vastaanotto

Elokuvasta tuli marraskuussa 2011 yhdeksän viikkoa ensi-iltansa jälkeen Ranskan kaikkien aikojen toiseksi katsotuin elokuva. Se sai 16 viikossa 19 miljoonaa katsojaa. Elokuvaa vietiin myöhemmin muualle Eurooppaan, ja se oli Saksassa sekä Sveitsissä listaykkösenä 11 viikkoa.lähde? Koskemattomista tuli maailman tuottoisin ei-englanninkielinen elokuva, kun se ohitti elokuvan Henkien kätkemä (217 milj. €) ykköspaikan. Elokuva on IMDB-sivuston Top 250 -elokuvalistalla sijalla 48. Elokuvan paras sijoitus listalla on 37.
Arvioita

IMDb: 8,5/10

Rotten Tomatoes: 76 %

Metacritic: 57/100
Aiheesta muualla

Suomen Kuvalehti: Ranskalainen Koskemattomat on kaikkien aikojen menestynein ei-englanninkielinen elokuva. Miksi? (2.12.2012)
Intouchables Internet Movie Databasessa (englanniksi)
The Intouchables Box Office Mojossa. (englanniksi)
Intouchables Elonet.
The Intouchables Rotten Tomatoesissa. (englanniksi)
Jali ja suklaatehdas (vuoden 1971 elokuva)

| Jali ja suklaatehdas> Willy Wonka and the Chocolate Factory |
| --- | --- |

Ohjaaja:  Mel Stuart
Käsikirjoittaja:  Roald Dahl
Perustuu:  Roald Dahlin romaaniin Jali ja suklaatehdas
Tuottaja:  Stan Margulies David L. Wolper
Säveltäjä:  Leslie Bricusse Anthony Newley
Kuvaaja:  Arthur Ibbetson
Leikkaaja:  David Saxon
Pääosat:  Gene Wilder Jack Albertson Peter Ostrum Roy Kinnear Denise Nickerson Leonard Stone Julie Dawn Cole Paris Themmen Dodo Denney Aubrey Woods
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   30. kesäkuuta 1971  31. joulukuuta 1971
Kesto:  100 minuuttia
Alkuperäiskieli:  englanti
Budjetti:  3 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Jali ja suklaatehdas (engl. Willy Wonka and the Chocolate Factory) on vuonna 1971 ensi-iltansa saanut yhdysvaltalainen musikaalielokuva, jonka on ohjannut Mel Stuart. Elokuva perustuu Roald Dahlin samannimiseen kirjaan. Pääosassa esiintyy Gene Wilder. Jali ja suklaatehdas oli ehdokkaana parhaan musiikin Oscar-palkinnon saajaksi.
Elokuvassa köyhä poika voittaa pääsylipun kierrokselle ihmeelliseen suklaatehtaaseen yhdessä neljän muun lapsen kanssa. Lasten seikkailua säestävät kummallisen, lyhytkasvuisen umppa-lumppa-heimon laulut.
Alkuperäisen kirjan kirjoittaneen Dahlin tiedettiin olleen elokuvasovitukseen "hyvin pettynyt", koska hänen mielestään "elokuvan tarina painottui liikaa Villi Vonkan hahmoon, eikä niinkään päähahmoksi tarkoitettuun Jaliin".
Näyttelijät

| 0 | 1 | 2 |
| --- | --- | --- |
|  Gene Wilder  | … |  Villi Vonkka   |
|  Jack Albertson  | … |  Isoisä Justus    |
|  Peter Ostrum  | … |  Jali    |
|  Roy Kinnear  | … |  Veeruskan isä  |
|  Julie Dawn Cole  | … |  Veeruska   |
|  Leonard Stone  | … |  Orvokin isä  |
|  Denise Nickerson  | … |  Orvokki  |
|  Nora Denney  | … |  Mikin äiti   |
|  Paris Themmen  | … |  Mikki   |
|  Ursula Reit  | … |  Akun äiti  |
|  Michael Bollner  | … |  Aku   |
|  Diana Sowle  | … |  Jalin äiti  |
|  Aubrey Woods  | … |  makeiskaupan myyjä   |
|  David Battley  | … |  Jalin opettaja  |
|  Günter Meisner  | … |  Kieroyrtti    |
Arvosteluja

Episodin Tom Kajaslampi antoi elokuvan UHD-julkaisulle neljä tähteä viidestä, sanoen 4K-kuvan olleen lähes virheetön.
Huomiot

↑  Suomenkieliset nimet Aila Nissisen kääntämästä, ensimmäisestä Jalin ja suklaatehtaan käännöksestä.
Aiheesta muualla

Jali ja suklaatehdas (vuoden 1971 elokuva) Internet Movie Databasessa (englanniksi)
Arvi Savolainen

| Arvi Savolainen |
| --- | --- |
 Arvi Savolainen koki tappion Tokion olympialaisten pronssiottelussa Iranin Mohammad Hadi Saraville loppusijoituksen ollessa näin 5.
Henkilötiedot
Syntynyt: 24. lokakuuta 1998 (ikä 26) Lahti
Kansalaisuus:   Suomi
Uran tiedot
Seura:  Lahden Ahkera
Valmentaja:  Tapio Lattu
Aiheesta muualla
www.arvisavolainen.fi
Arvi Savolainen (s. 24. lokakuuta 1998 Lahti) on suomalainen kreikkalais-roomalaisen tyylisuunnan painija, joka edustaa Lahden Ahkeraa. Hänen valmentajansa on Tapio Lattu. Savolainen kilpailee 97 kg:n sarjassa.
Vuonna 2015 Savolainen saavutti hopeaa alle 17-vuotiaiden EM-kisoissa ja samana vuonna pronssia kadettien MM-kisoissa Sarajevossa. Vuonna 2017 hän voitti alle 20-vuotiaiden EM-kultaa ja MM-pronssia. Vuonna 2018 Savolainen voitti alle 20-vuotiaiden maailmanmestaruuden ja sai pronssia alle 20-vuotiaiden ja alle 23-vuotiaiden EM-kisoissa. Vuonna 2019 hän voitti alle 23-vuotiaiden maailmanmestaruuden ja euroopanmestaruuden. Vuonna 2021 hän saavutti alle 23-vuotiaiden MM-kilpailuissa pronssia.
Savolainen sijoittui Rooman EM-kilpailuissa 2020 130 kg:n painoluokassa viidenneksi. Tokion olympialaisissa vuonna 2021 Savolainen selviytyi pronssiotteluun, jossa hävisi Iranin Mohammad Hadi Saraville ja sijoittui viidenneksi. Vuoden 2022 EM-kilpailuissa hän saavutti 97 kg:n painoluokassa hopeaa.
Savolainen on voittanut SM-kultaa 97 kg:n sarjassa vuosina 2019 ja 2021 sekä 130 kg:n sarjassa 2020.
Savolainen on kärsinyt sydämen rytmihäiriöistä, joiden vuoksi hänelle tehtiin loppuvuodesta 2021 sydänleikkaus.
Bergman
Nimen muita merkityksiä

Bergmann Simplex, vuonna 1901 patentoitu puoliautomaattipistooli
Bergmann MP18/I, vuonna 1916 suunniteltu saksalainen konepistooli
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mirror’s Edge

| Mirror’s Edge |
| --- | --- |

Kehittäjä:  EA Digital Illusions CE
Julkaisija:  Electronic Arts
Jakelija:  Steam, GOG.com, PlayStation Now ja PlayStation Store
Tuottaja:  Owen O'Brien
Käsikirjoittaja:  Rhianna Pratchett
Säveltäjä:  Magnus Birgersson
Pelisarja:  Mirror's Edge
Pelimoottori:  Unreal Engine 3 PhysX (Windows-version fysiikkamoottori)
Julkaistu:  PS3 & Xbox 360 NA 12. marraskuuta 2008 AUS 13. marraskuuta 2008 EU 14. marraskuuta 2008 JP 11. joulukuuta 2008 Microsoft Windows NA 13. tammikuuta 2009 EU 16. tammikuuta 2009 AUS 16. tammikuuta 2009
Lajityyppi:  ensimmäisen persoonan toimintaseikkailu, tasohyppely
Pelimuoto:  yksinpeli
Ikäluokitus:  ESRB: T  Virheellinen ESRB-arvo (Teen) OFLC: M (Mature) PEGI: 16
Alusta:  Microsoft Windows, iPad, PlayStation 3, Xbox 360
Jakelumuoto:  Blu-ray, DVD, Steam
  Minimi  Windows XP SP2/Vista  Intel Pentium 4 3.0 GHz  1 GB RAM  256 MB näytönohjain ja Pixel Shader 3.0  DirectX: 9.0c  
Lisää peliartikkeleitaVideopelien teemasivulla
Infobox OK     : 
Mirror’s Edge on ensimmäisestä persoonasta eli pelihahmon näkökulmasta kuvattu toimintaseikkailupeli, jonka kehitti ruotsalainen EA Digital Illusions CE (DICE). Electronic Arts julkaisi sen PlayStation 3- ja Xbox 360 -alustoille marraskuussa 2008, ja Windows-versio ilmestyi seuraavan vuoden tammikuussa. Mirror’s Edge käyttää Unreal Engine 3 -pelimoottoria, joka sisältää Illuminate Labsin ja DICEn yhteistyönä kehittämän valaistustekniikan.
Mirror’s Edge poikkeaa sekä pelillisesti että graafisesti monista muista ensimmäisen persoonan videopeleistä: pelimaailma on väritetty kirkkaasti, peliruutu on heijastusnäytötön ja pelaajan on mahdollista nähdä pelihahmonsa, Faithin, kehonosia. Lisäksi Faithin liikevalikoima on tavanomaista laajempi, sillä pelimaailmassa voi muun muassa liukua esteiden ali ja juosta seiniä pitkin. Kolmiulotteiseksi tasohyppelyksi kuvailtava peli johdattaa Faithin rakennusten katoille, seiniä pitkin, läpi ilmastointikanavien ja muiden esteiden käyttäen parkourin ja vapaan juoksemisen inspiroimaa mekaniikkaa. Mirror’s Edgen tapahtumat sijoittuvat nimettömään utopistiseen suurkaupunkiin, jossa rikollisuus on kitketty kaduilta, mutta jossa totalitaarinen hallitus valvoo tiukasti kansalaisten toimia. Sananvapautta arvostavat toisinajattelijat käyttävät ”Runner”-nimisten kuriirien verkostoa – mukaan lukien päähahmo Faithia – viestien välittämiseen hallituksen selän takana.
Mirror’s Edge sai suurimmaksi osaksi positiivista palautetta, ja sen valikoitujen arvosteluiden painotettu pistekeskiarvo on Metacriticin mukaan 81 %. Pelistä on kehitetty myös Applen iPad-taulutietokoneelle sivustakuvattu versio, joka ilmestyi huhtikuussa 2010. Pelille on kehitetty "reboot"-esiosa Mirror’s Edge Catalyst, joka julkaistiin kesäkuussa 2016.